《种牡丹分得长字》
清代·戴亨

积翠古名园，颓废无人赏。荣华有憔悴，天香委榛莽。

我来宰兹土，搜奇怅已往。念此绝世姿，移置瑶台上。

瑶台一何崇，榛莽一何枉。殷勤灌溉心，重是百花长。

草木感知己，酬报情岂爽。倍发来春花，高堂供色养。

作者简介：戴亨，字通乾，号遂堂，汉军旗人。康熙辛丑进士，官齐河知县。有《庆芝堂诗集》。